CELEX: 62017CN0395
Language: fi
Date: 2017-06-30 00:00:00
Title: Asia C-395/17: Kanne 30.6.2017 – Euroopan komissio v. Alankomaiden kuningaskunta

16.10.2017   
            
            
               FI
            
            
               Euroopan unionin virallinen lehti
            
            
               C 347/5
            
         Kanne 30.6.2017 – Euroopan komissio v. Alankomaiden kuningaskunta
   (Asia C-395/17)
   (2017/C 347/05)
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehet: J.-F. Brakeland ja A. Caeiros)
   
      Vastaaja: Alankomaiden kuningaskunta
   
      Vaatimukset
   
   
               —
            
            
               on todettava, ettei Alankomaiden kuningaskunta ole noudattanut EY:n perustamissopimuksen 5 artiklan (josta on muutettuna tullut EY 10 artikla, josta puolestaan on tullut SEU 4 artiklan 3 kohta) mukaisia velvollisuuksiaan, koska se ei ole korvannut sellaisten omien varojen määrien menetystä, jotka olisi pitänyt todeta asetuksen N:o 1552/1989 (1) 2, 6, 10, 11 ja 17 artiklan (joista on tullut asetuksen N:o 1150/2000 (2) 2, 6, 10, 11 ja 17 artikla) mukaisesti ja jotka olisi pitänyt antaa unionin talousarvion käyttöön, koska yhtäkään EUR.1-tavaratodistusta ei ole yhtäältä neuvoston päätöksen 91/482 (3) 101 artiklan 1 kohdan ja kyseisen päätöksen liitteessä II olevan 12 artiklan 6 kohdan vastaisesti annettu siltä osin kuin on kyse maitojauheen ja riisin tuonnista Curaçaolta ajanjaksona 1997–2000 ja toisaalta neuvoston päätöksen 2001/822 (4) 35 artiklan 1 kohdan ja kyseisen päätöksen liitteessä III olevan 15 artiklan 4 kohdan vastaisesti annettu siltä osin kuin on kyse vehnäjauhojen ja -suurimoiden tuonnista Arubalta
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Curaçaon ja Aruban – jotka ovat Alankomaiden kuningaskunnan merentakaisia maita – viranomaiset ovat virheellisesti antaneet EUR.1-tavaratodistuksia maitojauheelle, riisille, vehnäjauholle ja -suurimoille. On nimittäin kiistatonta, etteivät edellytykset, jotka koskivat etuoikeutetun alkuperän aseman myöntämistä kyseisten merentakaisten maiden ja alueiden assosiaatiosta Euroopan yhteisöön tehtyjen päätösten nojalla, täyttyneet. Kyseisiin todistuksiin liittyvät sääntöjenvastaisuudet ovat aiheuttaneet unionille suuruudeltaan 18 192 641,95 euron suuruisen omien varojen menetyksen Curaçaolla tehtyjen hallinnollisten virheiden takia ja suuruudeltaan 298 080 euron suuruisen omien varojen menetyksen Aruballa tehtyjen hallinnollisten virheiden takia.
   Komissio katsoo, että Alankomaat on jäsenvaltiona unionin oikeuden nojalla vastuussa mainitusta sille kuuluvien alueiden aiheuttamasta omien varojen menetyksestä ja että sen on lojaalia yhteistyötä koskevan velvollisuuden mukaisesti asetettava Euroopan unionin talousarvion käyttöön toteamatta ja kantamatta jääneiden tullien ja maksujen kokonaismäärä (korkoineen).
   
      (1)  Yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annettu neuvoston asetus (ETY, Euratom) N:o 1552/89 (EYVL 1989, L 155, s. 1).
   
      (2)  Yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annettu neuvoston asetus (EY, Euratom) N:o 1150/2000 (EYVL 2000, L 130, s. 1).
   
      (3)  Merentakaisten maiden ja alueiden assosioinnista Euroopan talousyhteisöön 25.7.1991 tehty neuvoston päätös 91/482/ETY (EYVL 1991, L 263, s. 1).
   
      (4)  Merentakaisten maiden ja alueiden assosiaatiosta Euroopan yhteisöön (päätös merentakaisten alueiden assosiaatiosta) 27.11.2001 tehty neuvoston päätös 2001/822/EY (EYVL 2001, L 314, s. 1).